બાબા સાહેબની સમાધિ સમયે તેમના અનુયાયીઓએ અશ્રુભીની આંખે તેઓને વિદાય આપી હતી. આશ્રમ પરિસર બાબાના જયજયકારથી ગૂંજી ઉઠ્યું હતું. માંજલપુર ખાતે આવેલા સત્યનામ જ્ઞાન આશ્રમની સ્થાપના બાબા સાહેબના પિતા અને ગુરુશ્રી બાલકૃષ્ણદાસજી સાહેબે કરી હતી. ભારત-પાકિસ્તાનના ભાગલા પડ્યા બાદ શ્રી બાલકૃષ્ણદાસજી સાહેબ કરાંચીથી વડોદરા આવી ગયા હતા. તેઓ સાથે મોટી સંખ્યામાં કરાચીથી તેમના અનુયાયીઓ વડોદરા આવી ગયા હતા.